Diari Oficial de la Generalitat Valenciana


Sumari del DOGV 9679, del 08-09-2023 (2023/9200)

Extracte de la Resolució de 20 de juliol de 2023, del Rectorat de la Universitat de València, per la qual es convoca la segona edició del premi Càtedra de Joventut de la Universitat de València al millor treball fi de grau, treball fi de màster i tesi doctoral sobre joventut.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9679

Data del DOGV
:   08-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9200


Data del document
:   25-07-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 20 de juliol de 2023, del Rectorat de la Universitat de València, per la qual es convoca la segona edició del premi Càtedra de Joventut de la Universitat de València al millor treball fi de grau, treball fi de màster i tesi doctoral sobre joventut. [2023/9200]  
BDNS (identif.): 715399.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/715399)  
  
Primer. Beneficiaris  
Poden participar-hi estudiants o graduats/graduades de qualsevol titulació oficial de les universitats espanyoles que hagen presentat el seu treball de fi de grau (TFG), treball de fi de màster (TFM) o tesi doctoral (TD) durant els cursos 2021-2022 i 2022-2023, sobre aspectes vinculats a la joventut i la intervenció amb joves entre 12 i 30 anys. És necessari que hagen obtingut una puntuació mínima de 8 punts sobre 10 en la seua TFG, TFM, TD.  
A més, serà requisit de la convocatòria que els treballs no hagen sigut presentats amb anterioritat a aquests premis.  
  
Segon. Objecte  
Constitueix l'objecte d'aquest concurs premiar el millor treball acadèmic de fi de grau (TFG), treball fi de màster (TFM) o tesi doctoral (TD), fets per estudiants o graduats durant els cursos 2021-22 i 2022-23, que presenten la seua candidatura a aquesta convocatòria.  
  
La finalitat d'aquest premi és fomentar, entre l'estudiantat universitari investigacions sobre la joventut i la intervenció amb joves entre 12 i 30 anys.  
  
Tercer. Bases reguladores  
La convocatòria està publicada en el següent URL:  
https://go.uv.es/hrC5mp3   
  
Quarta. Quantia  
En l'expedient respectiu consta la consignació pressupostària adequada i suficient per a atendre les obligacions de despesa que puguen derivar-se d'aquesta convocatòria.  
Els premis es financen a càrrec del capítol VII del pressupost de la Càtedra de Joventut de la Universitat de València per a 2023, orgànica 8337316741, específica 67685821 per un import total de 1.900 €.  
S'estableixen tres modalitats per al premi, premi al millor treball de fi de grau per un import de 400 €, premi al millor treball de fi de màster per un import de 500 € i premi a la millor tesi doctoral per un import de 1.000 €.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 29 de setembre de 2023.  
  
València, 25 de juliol de 2023. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.